**Stratēģiskās vadības tematiskā komiteja**

(Ministru prezidenta 09.11.2023. rīkojums Nr. 2023/1.2.1.-286)

**SĒDES PROTOKOLS**

|  |  |  |
| --- | --- | --- |
| Rīgā  | Nr. 2 | 2023. gada 12. decembrī |

|  |  |  |
| --- | --- | --- |
| **Sēdi vada** |  |  |
| Ministru prezidente | – | E. Siliņa |
|  |  |  |
| **Piedalās:** |  |  |
| **Tematiskās komitejas locekļi:**  |  |  |
| Ārlietu ministrijas parlamentārais sekretārs | – | R. Brusbārdis |
| Ekonomikas ministrs | – | V. Valainis |
| Finanšu ministrs | – | A. Ašeradens |
| Iekšlietu ministrs | – | R. Kozlovskis |
| Izglītības un zinātnes ministre | – | A. Čakša |
| Kultūras ministrijas parlamentārā sekretāre | – | A. Lāce |
| Klimata un enerģētikas ministrs | – | K. Melnis |
| Satiksmes ministrs | – | K. Briškens |
| Tieslietu ministre | – | I. Lībiņa-Egnere |
| Veselības ministrs | – | H. Abu Meri |
| Vides aizsardzības un reģionālās attīstības ministre  | – | I. Bērziņa |
| Zemkopības ministrijas parlamentārais sekretārs | – | N. Šmits |
|  |  |  |
| **Institūciju pārstāvji:** |  |  |
| Aizsardzības ministrija | – | E. Liepiņš |
| Labklājības ministrija | – | I.  Alliks |
| Vides aizsardzības un reģionālās attīstības ministrija | –– | G. OzolsU. Bisenieks |
| Tieslietu ministrija | – | M. Papsujevičs |
| Valsts kanceleja | – | P. Vilks |
|  | – | A. Deksne |
| Ministru prezidentes birojs | – | I. Zīberga |
|  | – | I. Skrodele |
|  | – | D. Kļaviņa |
|  | – | A. Zoldners |
| **Protokolē** |  |  |
| Valsts kancelejas pārstāve | – | L. Peinberga |
|  |  |  |
| Sēdi sāk plkst. 9:30 |  |  |

**1. §**

**Publisko pakalpojumu pārvaldības sistēmas pilnveides izaicinājumi** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(A. Ašeradens, I. Bērziņa, G. Ozols, A. Čakša, H. Abu Meri, K. Briškens, A. Lāce, K.  Melnis, N. Šmits, P. Vilks, V. Valainis, E. Siliņa)

1. Pieņemt zināšanai Vides aizsardzības un reģionālās attīstības ministrijas pārstāvju sniegto prezentāciju “Publisko pakalpojumu pārvaldības sistēmas pilnveides izaicinājumi un sadarbības modelis valsts pārvaldes pakalpojumu pārvaldības politikas īstenošanas koordinēšanas nodrošināšanai.”
2. Ņemot vērā demogrāfiskās tendences, iedzīvotāju, tostarp pakalpojumu saņēmēju un sniedzēju, skaitu, pieejamos finanšu resursus, pakalpojumu digitalizācijas līmeņa attīstību un digitāli pieejamo pakalpojumu klāsta paplašināšanu, valsts sniegto pakalpojumu tīkla turpmākai attīstībai nepieciešams īstenot vienotu politiku, kas nosaka konkrētus, saskaņotus kritērijus pieejamo pakalpojumu klāstam atbilstoši valsts teritoriālajam plānojumam (Rīga un Lielrīgas reģions, valstspilsētas, reģionu attīstības centri u.c.) un iedzīvotāju skaitam tajā.
3. Atbalstīt nostāju, ka digitālajiem pakalpojumiem jābūt pieejamiem iedzīvotājiem visā valsts teritorijā, bet fiziski pieejami pakalpojumi tiek sniegti vietās ar noteiktu iedzīvotāju blīvumu, izmantojot arī vienotos pakalpojumu centrus.
4. Aicināt ministrijas un to padotības iestādes plašāk izmantot platformu latvija.lv. savas nozares e-pakalpojumu veidošanai.
5. Pēc tam, kad atbilstoši kritērijiem tiks noteikts pakalpojumu kopums, Vides aizsardzības un reģionālās attīstības ministrijai kartēt tos, lai ikviens interesents - iedzīvotājs, uzņēmējs, investors - varētu iegūt kopainu, kādi valsts pakalpojumi pieejami katrā teritorijā.
6. Satiksmes ministrijai sadarbībā ar komersantiem rast risinājumus, lai nodrošinātu elektronisko sakaru pārklājumu visā valsts teritorijā (tostarp “pēdējās jūdzes” pieslēgums), novērstu sakaru pārklājuma “caurumu” vietas un jaudas nepietiekamību, sagatavot valsts teritorijas elektronisko sakaru pārklājuma kartējumu un līdz 2024. gada 15. martam iesniegt informāciju izskatīšanai Stratēģiskās vadības tematiskajā komitejā.

7. Atbalstīt pakalpojumu vides pilnveidi, tostarp pakalpojumu pārvaldības sistēmas un atbilstošās politikas izveidi un ieviešanu, atbilstoši Vides aizsardzības un reģionālās attīstības ministrijas izstrādātajai pakalpojumu vides pilnveides ceļa kartei.

8. Valsts kancelejai, īstenojot SAM 1.3.1.2. projektu “Inovācijas laboratorija digitalizācijas priekšrocību izmantošanai", izstrādāt priekšlikumus iedzīvotāja (uzņēmuma) dzīves situāciju mēroga vajadzības risinošu pakalpojumu izveidei, integrējot vienā pakalpojumā atsevišķo dažādo pakalpojumu procesus, pārveidei prioritāri izvēloties gan iedzīvotāju, gan uzņēmumu dzīves situācijas, kuras attiecas uz vairāku iesaistīto iestāžu darbības jomu.

9. Vides aizsardzības un reģionālās attīstības ministrijai paredzēt iespēju īstenot SAM 1.3.1.2. rezultātā tapušo saskaņoto priekšlikumu īstenošanu ERAF 2021-2027 programmā.

**2. §**

**Par sadarbības modeli valsts pārvaldes pakalpojumu pārvaldības politikas īstenošanas koordinēšanas nodrošināšanai** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(A. Ašeradens, I. Bērziņa, G. Ozols, A. Čakša, H. Abu Meri, K. Briškens, A. Lāce, K.  Melnis, N. Šmits, V. Valainis, E. Siliņa)

1. Vides aizsardzības un reģionālās attīstības ministrijai līdz 2024. gada 15. martam izstrādāt koordinācijas modeli ilgtspējīgai izglītības ekosistēmai (sadarbībā ar Satiksmes ministriju ietverot sabiedriskā transporta un ceļu infrastruktūras plānošanu) un, pamatojoties uz izstrādāto mehānismu, sadarbībā ar atbildīgajām ministrijām nodrošināt citu pakalpojumu koordinētu plānošanu reģionālā līmenī un nodrošināt ieviešanas procesa vadību.

2. Līdz šī protokollēmuma 1. punktā minētā modeļa izstrādei Vides aizsardzības un reģionālās attīstības ministrijai organizēt publisko pakalpojumu pārvaldības politikas īstenošanas koordinēšanu tās institucionālajā ietvarā.

**3. §**

**Par aktuālākajām iniciatīvām publisko pakalpojumu kvalitātes un pieejamības uzlabošanai, kuras plānots virzīt tuvākā pusgada laikā** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(H. Abu Meri, A. Čakša, K. Melnis, I. Bērziņa, A. Ašeradens, V. Valainis, N.  Šmits, I. Alliks, E. Siliņa)

1. Pieņemt zināšanai veselības ministra sniegto prezentāciju par veselības aprūpes sistēmas attīstības vīziju: primārās aprūpes ekosistēmas uzlabošana; slimnīcu tīkla efektīvas pārvaldības ieviešana; medikamentu pieejamības uzlabošana.

2. Pieņemt zināšanai izglītības un zinātnes ministres pieteiktās ministrijas iniciatīvas: pasākumu īstenošana, lai nodrošinātu secīgu pāreju uz vienotu skolu - mācībām valsts valodā vispārējās izglītības pirmsskolas un pamatizglītības pakāpē; izglītības iestāžu ekosistēmas pilnveide pašvaldībās saistībā ar izglītības pieejamību dažādos izglītojamo vecumposmos; konkurētspējīga atalgojuma un sabalansētas slodzes nodrošināšana pedagogiem, vienlaikus sniedzot atbalstu pedagogu profesionālās kompetences pilnveidei; iekļaujošas izglītības stiprināšana, izglītojamajiem īstenojot personalizētu mācīšanos; profesionālās ievirzes sporta izglītības programmu finansēšanas kārtības maiņa; pieaugušo izglītības attīstība.

3. Pieņemt zināšanai Labklājības ministrijas valsts sekretāra pieteiktās ministrijas iniciatīvas:bērnu tiesību aizsardzības sistēmas reforma; invaliditātes noteikšanas sistēmas pārskatīšana; minimālā sociālo pakalpojumu groza ieviešana pašvaldībās; pakalpojumu pārvaldības uzlabošana.

4. Reformu ietvaros īstenojamos publisko pakalpojumu pilnveides pasākumus ar horizontālu (starpinstitucionālu) un reģionālu ietekmi konceptuāli izskatīt Vides aizsardzības un reģionālās attīstības ministrijas izveidotā publisko pakalpojumu pārvaldības politikas īstenošanas koordinēšanas institūcijā.

5. Par reformu īstenošanu atbildīgajiem ministriem ziņot par progresu Stratēģiskās vadības tematiskajā komitejā ne retāk kā reizi ceturksnī.

Sēdi slēdz plkst. 11.15

|  |  |  |
| --- | --- | --- |
| Ministru prezidente | (paraksts\*) | Evika Siliņa  |

\* Dokuments ir parakstīts ar drošu elektronisko parakstu